CELEX: 32015R1490
Language: mt
Date: 2015-09-03 00:00:00
Title: Regolament ta' Implimentazzjoni tal-Kummissjoni (UE) 2015/1490 tat-3 ta' Settembru 2015 li jikkonċerna l-awtorizzazzjoni tal-preparazzjoni ta' karvakrol, ċinnamaldeid u oleoreżina tal-kapsiku bħala addittiv tal-għalf għat-tiġieġ għat-tismin (detentur tal-awtorizzazzjoni Pancosma France S.A.S.) (Test b'rilevanza għaż-ŻEE)

4.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 231/4
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1490
   tat-3 ta' Settembru 2015
   li jikkonċerna l-awtorizzazzjoni tal-preparazzjoni ta' karvakrol, ċinnamaldeid u oleoreżina tal-kapsiku bħala addittiv tal-għalf għat-tiġieġ għat-tismin (detentur tal-awtorizzazzjoni Pancosma France S.A.S.)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.
            
         
               (2)
            
            
               B'konformità mal-Artikolu 7 tar-Regolament (KE) Nru 1831/2003, intbagħtet applikazzjoni għal użu ġdid tal-preparat tal-karvakrol, ċinnamaldeid u oleoreżina tal-kapsiku. Dik l-applikazzjoni kienet akkumpanjata mid-dettalji u d-dokumenti mitluba skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni tal-preparazzjoni ta' karvakrol, ċinnamaldeid u oleoreżina tal-kapsiku bħala addittiv fl-għalf għat-tiġieġ għat-tismin, biex tiġi kklassifikata fil-kategorija tal-addittivi “addittivi żootekniċi”.
            
         
               (4)
            
            
               L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjoni tagħha tas-27 ta' Jannar 2015 (2) li, skont il-kondizzjonijiet proposti tal-użu, il-preparazzjoni ta' karvakrol, ċinnamaldeid u oleoreżina tal-kapsiku ma għandhiex effett negattiv fuq saħħet l-annimali, saħħet il-bniedem jew l-ambjent, u li hija għandha l-potenzjal li ttejjeb l-għalf biex ttejjeb il-proporzjon tal-ikel mal-piż tal-annimali fit-tiġieġ għas-simna. L-Awtorità mhijiex tal-fehma li jinħtieġu rekwiżiti speċifiċi għall-monitoraġġ wara l-kummerċjalizzazzjoni. Hija vverifikat ukoll ir-rapport dwar il-metodu ta' analiżi tal-addittiv tal-għalf fl-għalf, li tressaq mil-Laboratorju ta' Referenza mwaqqaf bir-Regolament (KE) Nru 1831/2003.
            
         
               (5)
            
            
               Il-valutazzjoni tal-preparazzjoni tal-karvakrol, ċinnamaldeid u oleoreżina tal-kapsiku turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tappartjeni għall-kategorija tal-addittivi “addittivi żootekniċi” u għall-grupp funzjonali “addittivi żootekniċi oħra”, hija awtorizzata bħala addittiv fin-nutriment tal-annimali, suġġetta għall-kundizzjonijiet stabbiliti f'dak l-Anness.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-3 ta' Settembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  EFSA Journal 2015;13(2):4011.
   
      ANNESS
      
                  Numru ta' identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formola kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu ta' awtorizzazzjoni
               
            
                  mg/kg tal-għalf komplet b'kontenut ta' umdità ta' 12 %
               
            
                  
                     Kategorija tal-addittivi żootekniċi. Grupp funzjonali: addittivi żootekniċi oħra (titjib fil-parametri żootekniċi)
                  
               
            
                  4d11
               
               
                  Pancosma France S.A.S.
               
               
                  Preparazzjoni ta' karvakrol, ċinnamaldeid u oleoreżina tal-kapsiku
               
               
                  
                     Kompożizzjoni tal-addittiv
                  
                  Preparazzjoni ta' karvakrol, ċinnamaldeid u oleoreżina tal-kapsiku li jkollha kontenut ta':
                  
                              —
                           
                           
                              karvakrol 4,6 %–5,3 %
                           
                        
                              —
                           
                           
                              ċinnamaldeid 2,6 %–3,2 %
                           
                        
                              —
                           
                           
                              oleorażina tal-kapsiku ≥ 2 % (b'kontenut tas-somma ta' kapsajkin u diidrokapsajkin 0,06 %– 0,21 %)
                           
                        
                     Karatterizzazzjoni tas-sustanzi attivi
                  
                  
                              —
                           
                           
                              karvakrol (1) (≥ 98 % purità)
                              C10H14O Nru tas-CAS: 499-75-2
                           
                        
                              —
                           
                           
                              ċinnamaldeid (1) (≥ 98 % purità)
                              C9H8O Nru tas-CAS: 104-55-2
                           
                        
                              —
                           
                           
                              oleorażina tal-kapsiku b'kontenut minimu tas-somma ta' kapsajkin u diidrokapsajkin 6 %–7 %
                           
                        
                     Metodu analitiku
                      (2)
                  
                  Għall-kwantifikazzjoni ta' karvakrol, ċinnamaldeid, kapsajkin u diidrokapsajkin fl-addittiv tal-għalf:
                  
                              —
                           
                           
                              Kromatografija tal-Gass bid-Detezzjoni tal-Jonizzazzjoni tal-Fjamma (GC-FID)
                           
                        
               
                  Tiġieġ għat-tismin
               
               
                  —
               
               
                  —
               
               
                  100
               
               
                  
                              1.
                           
                           
                              Fl-istruzzjonijiet għall-użu tal-addittiv u tat-taħlita lesta minn qabel, indika l-kundizzjonijiet tal-ħażna u l-istabbiltà waqt il-proċess ta' tgerbib.
                           
                        
                              2.
                           
                           
                              L-addittiv m'għandux jintuża ma' sorsi oħra ta' karvakrol, ċinnamaldeid, kapsajkin u diidrokapsajkin.
                           
                        
                              3.
                           
                           
                              Għas-sikurezza: waqt l-immaniġġjar għandhom jintużaw il-protezzjoni għan-nifs, in-nuċċali u l-ingwanti.
                           
                        
                              4.
                           
                           
                              Doża minima rakkomandata 100 mg/kg ta' għalf komplut.
                           
                        
               
                  l-24 ta' Settembru 2025
               
            
         (1)  JECFA, Online Edition: “Specifications for Flavourings”. http://www.fao.org/ag/agn/jecfa-flav/index.html#T
      
         (2)  Id-dettalji dwar il-metodi analitiċi jistgħu jinstabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports